Cuneiform Tablet Kt a/k 1411 (Or 36 398)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
{d}NIN.ŠUBUR-ba-ni a-na {d}UTU.DU₁₀ ù a-šùr-ma-lik-ma ma-ri am-ri-a iṣ-ba-at-ni-a-tí-ma um-ma {d}NIN.ŠUBUR-ba-ni-ma a-na {d}UTU.DU₁₀ ù a-šùr-ma-lik-ma a-na 7.5 GÍN KÙ.GI qá-tí-a a-na 0.5 ma-na KÙ.BABBAR ší-im-tim am-ta-gàr-ku-nu ù 40 ḫa-am-ša-tim u₄-mì tù-uš-ta-áš-ki-na-ni i-nu-mì KÙ.BABBAR-pì ta-ša-qá-lá-ni-ni 4 {TÚG}pì-ri-kà-ni ki-ma a-ḫi-ú-um i kà-ni-iš ú-kà-la-ni a-na iš-té-en₆ šál-mì-ku-nu a-dan-ma 8 GÍN KÙ.BABBAR ra-ma-šu i-kà-ba-sá-ma i-na re-eš₁₅ pì-ri-kà-ni-a-ma KÙ.BABBAR-pì i-ša-qá-lam um-ma {d}UTU.DU₁₀ ù a-šur-ma-lik-ma i kà-ni-iš 4 {TÚG}pì-ri-kà-ni šál-mì-ni dí-in-ma 6 GÍN KÙ.BABBAR lu nu-ma-li-a-kum ù šu-ma pì-ri-kà-ni lá ta-dá-ni-a-tí 6 GÍN KÙ.BABBAR li-qé a-ḫu-ni a-ta lá tù-ša-am-ra-aṣ-ni-a-tí a-na 6 GÍN nu-uš-tám-gi₅-ir-šu-nu a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI šu-ga-ri-a-im ša a-šur ší-bu-tí-ni ni-dí-in IGI šu-IŠTAR IGI i-dí-IŠTAR PUZUR₄-a-šur ú il₅-ba-ni tap-pá-ú-ni